Computere foretager omkring halvdelen af samtlige aktiehandler på den danske børs. Det er kortsigtede investeringer, der øger ustabiliteten. Det er på tide at give aktiemarkedet et kritisk blik og eftersyn

Aktiemarkedet burde være det sted, hvor investorer investerer i lovende virksomheder og iværksættere, hvorved de får del i virksomhedernes overskud. Det er det bare ikke længere. I dag handler investering mere og mere om, hvordan prisen på en aktie udvikler sig på kort sigt, end det reelle fremtidige overskud i virksomhederne bag aktierne.

I teorien skulle værdien af en aktie være værdien af alle fremtidige dividendebetalinger. Derfor burde aktierne på børserne ligge relativt stabilt, og mest blive påvirket af nyheder om de enkelte virksomheder eller globale trends. ..